L´alumnat de 0 a 3 anys de les Escoletes de Gandia aprèn a reciclar
19 febrer 2019

## L´alumnat de 0 a 3 anys de les Escoletes de Gandia aprèn a reciclar19 febrer 2019Última actualització: 14 juliol 2025

![](../gestion/img/Concurs-escolar.jpg)  
  

**La regidora delegada de Pol****í****tiques Educatives, Laura Morant,** acompanyada de la **t****è****cnica de Serveis B****à****sics i ambient****ò****loga, Nuria Felis, i l'educadora i coordinadora de la xarxa  de Escoletes de Gandia, Maria Banyuls,**  ha presentat aquest matí en roda de premsa un projecte educatiu mediambiental destinat a xiquets i xiquetes de 0 a 3 anys.

Dins del IX Concurs escolar “Cuidem el medi ambient”, Gandia presenta enguany el projecte “Els herois de les 3 “R” ajuden a salvar la mar”, que es durà a terme en la xarxa de Escoletes de la nostra ciutat i l'objectiu de la qual és que l'alumnat de l'etapa infantil tinga una actitud positiva cap a la conservació del medi ambient.

Aquest concurs anual va destinat a alumnat d'infantil, primària i educació especial, però segons ha comentat **Morant** “_nosaltres enguany hem començat pel tram de 0 a 3 anys i, segurament, en posteriors edicions tractarem de sumar  les escoles_”. 

La regidora ha posat l'accent en la cooperació que ha d'haver-hi entre els centres educatius i les famílies per a inculcar els hàbits de respecte pel medi ambient des de xicotets.

**Felis** ha explicat que “Els herois de les 3 erres ajuden a salvar la mar” es basa en el problema de l'acumulació de residus plàstics. “_Cal tindre en compte que el 80% dels pl__à__stics que trobem en el mar t__é_ _una proced__è__ncia terrestre, els fem en el nostre dia a dia i s'estima que entren al voltant de 8 milions de tones de pl__à__stics__”_, ha comentat l'ambientòloga. De fet, ja s'ha demostrat la presència de restes plàstiques en tots els nivells de la cadena tròfica (aigua embotellada, peixos, crustacis).

El plàstic és un material present en la nostra vida diària. A l'any s'estima que es generen 350 milions de tones, de les quals només el 5% es recicla. Amb aquest concurs no solament es pretén que els més xicotets aprenguen a reciclar, sinó també a reduir i a reutilitzar a través de tallers molt senzills. “_Aqueixes tres erres_ _é__s els que volem traslladar a les escoletes._ _É__s una edat molt receptiva, en el cas de l'alumnat, i molt participativa per part de les fam__í__lies_”, ha dit Felis.

Les aules estaran dotades de contenidors de diferents colors per al reciclatge. Així mateix, s'informarà les famílies per a reduir l'ús de botelles i bosses de plàstic, normalment utilitzades en els esmorzars dels seus fills. A l'aula, cada dia hi haurà un responsable del paper i del plàstic que depositarà aqueixos residus en el contenidor corresponent de la escoleta. Setmanalment es designarà un superheroi tant del paper com del plàstic, que amb l'ajuda dels seus familiars, el depositaran en els contenidors del carrer. Molts d'aquests residus seran utilitzats en activitats del centre educatiu.

**Banyuls**, com a educadora, ha explicat que “en les escoletes es treballa amb l'alumnat de 0 a 3 anys d'una manera molt experimental, basant-nos en els sentits i aquesta manera de treballar també la introduirem en el nostre projecte”. Des de les escoletes s'ha demanat la implicació i col·laboració de l'Administració així com la dels tècnics, els educadors i les famílies.

En 2018 van participar 800 centres i prop de 37.000 alumnes de tot l'estat espanyol. El 29 de març es faran públics els guanyadors i el 5 de juny, Dia mundial del mediambient, s'entregaran els premis. A més s'entregarà un diploma com a “cuidador del planeta Terra” a tots  els participants. En el concurs col·labora la AMEI-WAECE (Asociacion Mundial d'Educadors Infantils), una organització sense ànim de lucre l'objectiu del qual és facilitar recursos a centres educatius en la seua tasca pedagògica.

[Twittear](https://twitter.com/share)